**Ārstniecības iestādes kompensācijas maksājuma gatavības režīma nodrošināšanai aprēķina metodika un apmaksas kārtība**

1. DIENESTS par ārstniecības personu pieejamības, ārstniecības iestāžu darbības un valsts apmaksāto veselības aprūpes pakalpojumu pieejamības saglabāšanu un nodrošināšanu ārkārtas situācijā (gatavības režīma nodrošināšana) 2021. un 2022.gadā IZPILDĪTĀJAM maksā kompensācijas maksājumu (turpmāk - kompensācijas maksājums).
2. Kompensācijas maksājums tiek noteikts atbilstoši Ministru kabineta 2018.gada 28.augusta noteikumu Nr.555 “Veselības aprūpes pakalpojumu organizēšanas un samaksas kārtība” nosacījumiem, ņemot vērā 2020.gada 6. novembra Ministru kabineta rīkojumā Nr.655 un 2021. gada 9. oktobra Ministru kabineta rīkojumā Nr. 720 “c” noteikto periodu, kad noteikta ārkārtas situācija.
3. Kompensācijas maksājums tiek izmaksāts 1 reizi ceturksnī, ja vienlaikus spēkā ir sekojoši nosacījumi:
   1. IZPILDĪTĀJS līdz nākošā mēneša 30.datumam[[1]](#footnote-1) par iepriekšējo ceturksni DIENESTAM ir iesniedzis rakstisku iesniegumu par kompensācijas maksājuma piešķiršanu, ar aprēķiniem pamatojot, ka IZPILDĪTĀJAM valstī noteikto ierobežojumu dēļ ir radušies finansiāli zaudējumi, kas lielāki par 500 EUR.
   2. IZPILDĪTĀJS ir pārtraucis sniegt stacionārās veselības aprūpes vai dienas stacionāra veselības aprūpes pakalpojumus, lai novirzītu tā rīcībā esošos resursus (piemēram, personālu, telpas) Covid-19 pacientu vai terapijas profila pacientu stacionārajai ārstēšanai;
   3. DIENESTA veiktā samaksa par Covid-19 pacientu vai terapijas profila pacientu ārstēšanu attiecīgajā ceturksnī nesedz ārstniecības personu atalgojuma un telpu uzturēšanas izmaksas veselības aprūpes pakalpojumu programmās, kurās ir pārtraukta pakalpojumu sniegšana.
4. DIENESTS kompensācijas maksājumu maksā par stacionārajām plānveida iezīmēto pakalpojumu programmām, kas atbilstoši 2021. gada 28. septembra Ministra kabineta noteikumu Nr. 662 “Epidemioloģiskās drošības pasākumi Covid-19 infekcijas izplatības ierobežošanai” 236. punktam netiek atļautas, tādējādi tiek **ierobežotas** un tiek **pārtraukta** to nodrošināšana pilnībā līdz ārkārtas situācijas beigām, lai nodrošinātu Covid- 19 pacientu ārstēšanu:
   1. Ceļa locītavas endoprotezēšana;
   2. Ceļa locītavas endoprotezēšana sarežģītos gadījumos;
   3. Černobiļas AES avārijas likvidētāju un arodslimnieku ārstēšana stacionārā;
   4. Elkoņa locītavas daļēja (radija galviņas) endoprotezēšana;
   5. Elkoņa locītavas totālā endoprotezēšana;
   6. Gūžas locītavas endoprotezēšana ar bezcementa fiksācijas vai hibrīda tipa endoprotēzi;
   7. Gūžas locītavas endoprotezēšana ar bezcementa fiksācijas vai hibrīda tipa endoprotēzi sarežģītos gadījumos;
   8. Gūžas locītavas endoprotezēšana ar cementējamu endoprotēzi;
   9. Gūžas locītavas endoprotezēšana ar cementējamu endoprotēzi sarežģītos gadījumos;
   10. Hronisko pacientu aprūpe, ar ārstēšanās ilgumu 11 vai vairāk gultasdienas un pacientam ir blakusdiagnozes, kurām nepieciešama ārstēšana;
   11. Hronisko pacientu aprūpe, ar ārstēšanās ilgumu līdz 10 gultasdienām;
   12. Medicīniskā rehabilitācija pacientiem ar muguras smadzeņu šķērsbojājumu (spinālie pacienti);
   13. Minesotas programma stacionārā;
   14. Nacionālsociālistiskajā režīmā cietušo personu rehabilitācija;
   15. Pakalpojumi aprūpes slimnīcā vai aprūpes gultā;
   16. Plecu locītavas endoprotezēšana;
   17. Revīzijas endoprotezēšana (ar endoprotēzes vērtību);
   18. Revīzijas endoprotēžu implantēšana, endoprotezēšana osteomielīta un onkoloģijas pacientiem (bez implanta vērtības).
5. DIENESTS kompensācijas maksājuma apmēru šī dokumenta 4.punktā minētajām pakalpojumu programmām attiecīgajam ceturksnī nosaka šādā kārtībā:
   1. aprēķina starpību starp ceturksnim plānoto pacientu skaitu un faktiski ārstēto pacientu skaitu attiecīgajā ceturksnī;
   2. ceturksnim plānoto pacientu skaitu katrā no pakalpojumu programmām nosaka kā ¼ daļu no 2021. gadam vai 2022.gadam (t.i. pilnam gadam) plānotā pacientu skaita;
   3. faktiski ārstēto pacientu skaitu DIENESTS iegūst no Vadības informācijas sistēmas par iepriekšējiem mēnešiem tekošā mēneša 12.datumā;
   4. faktiski ārstēto pacientu skaitu apmaksā atbilstoši līguma apmaksas nosacījumiem un 2018.gada 28.augusta Ministru kabineta noteikumu Nr. 555 “Veselības aprūpes pakalpojumu organizēšanas un samaksas kārtība” (turpmāk – Noteikumi) 6.pielikumā noteiktajiem pakalpojumu programmu tarifiem, nepārsniedzot attiecīgajā ceturksnī līgumā plānoto finansējuma apmēru;
   5. ja faktiski ārstēto pacientu skaits ir mazāks nekā plānotais pacientu skaits ceturksnī, tad par neizpildīto pacientu skaitu maksā no ārstniecības iestādei plānotā finansējuma ceturksnī **“starpības**”, kas iegūta no plānotā finansējuma ceturksnī, atņemot faktiski veikto darbu pakalpojumu programmās ceturksnī un atbilstoši pakalpojumu programmai noteiktajam **kompensācijas maksājuma tarifam** (D+S+U+A)\* šādā apjomā:

*1.tabula*

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Pakalpojuma programmas nosaukums** | **Viena pacienta ārstēšanas tarifs** | **Viena pacienta kompensācijas maksājuma tarifs** | *t.sk. tarifa D elements* | *t.sk. tarifa* ***S*** *elements* | *t.sk. tarifa* ***U*** *elements* | *t.sk. tarifa* ***A*** *elements* |
| 5.5.1. | Černobiļas AES avārijas likvidētāju un arodslimnieku ārstēšana stacionārā | **802.09** | **717.90** | 480.85 | 113.46 | 106.40 | 17.19 |
| 5.5.2. | Medicīniskā rehabilitācija pacientiem ar muguras smadzeņu šķērsbojājumu (spinālie pacienti) | **2290.4** | **2101.54** | 1410.63 | 332.88 | 306.87 | 51.16 |
| 5.5.3. | Nacionālsociālistiskajā režīmā cietušo personu rehabilitācija | **1895.02** | **1776.48** | 1192.14 | 281.31 | 259.98 | 43.05 |
| 5.5.4. | Lielo locītavu endoprotezēšana tai skaitā, gūžas locītavas endoprotezēšana ar cementējamu endoprotēzi | **2 496.60** | **1 393.90** | 926.39 | 218.55 | 217.25 | 31.71 |
| 5.5.5. | Lielo locītavu endoprotezēšana tai skaitā, gūžas locītavas endoprotezēšana ar bezcementa fiksācijas vai hibrīda tipa endoprotēzi | **3084.42** | **1174.83** | 778.62 | 183.7 | 186.29 | 26.22 |
| 5.5.6. | Lielo locītavu endoprotezēšana tai skaitā, ceļa locītavas endoprotezēšana | **3234.63** | **1 534.01** | 1 018.71 | 240.34 | 240.20 | 34.76 |
| 5.5.7. | Lielo locītavu endoprotezēšana tai skaitā, plecu locītavas endoprotezēšana | **4278.04** | **1 529.12** | 1 002.70 | 236.55 | 258.17 | 31.70 |
| 5.5.8. | Lielo locītavu endoprotezēšana tai skaitā, elkoņa locītavas daļēja (radija galviņas) endoprotezēšana | **2574.86** | **1451.69** | 950.73 | 224.28 | 246.86 | 29.82 |
| 5.5.9. | Lielo locītavu endoprotezēšana tai skaitā, elkoņa locītavas totālā endoprotezēšana | **5404.03** | **2095.17** | 1373.79 | 324.1 | 353.87 | 43.41 |
| 5.5.10. | Lielo locītavu endoprotezēšana tai skaitā, gūžas locītavas endoprotezēšana ar cementējamu endoprotēzi sarežģītos gadījumos | **2552.38** | **1 343.00** | 891.02 | 210.21 | 211.54 | 30.23 |
| 5.5.11. | Lielo locītavu endoprotezēšana tai skaitā, gūžas locītavas endoprotezēšana ar bezcementa fiksācijas vai hibrīda tipa endoprotēzi sarežģītos gadījumos | **3 267.40** | **1 385.29** | 917.01 | 216.35 | 221.23 | 30.70 |
| 5.5.12. | Lielo locītavu endoprotezēšana tai skaitā, ceļa locītavas endoprotezēšana sarežģītos gadījumos | **4610.76** | **2654.1** | 1728.95 | 407.83 | 464.99 | 52.33 |
| 5.5.13. | Revīzijas endoprotezēšana(ar endoprotēzes vērtību) | **4105.02** | **1872.04** | 1245.42 | 293.83 | 289.86 | 42.93 |
| 5.5.14. | Revīzijas endoprotezēšana un endoprotezēšana osteomielīta un onkoloģijas pacientiem (bez implanta vērtības) | **3433.14** | **2366.71** | 1569.59 | 370.3 | 373.69 | 53.13 |
| 5.5.15. | Minesotas programma stacionārā | **1970.9** | **1818.67** | 1258.22 | 296.81 | 225.74 | 37.90 |
| 5.5.16. | Aprūpes slimnīca, nodaļa vai gulta | **411.62** | **363.63** | 252.14 | 59.49 | 44.51 | 7.49 |
| 5.5.17. | Hronisko pacientu aprūpes slimnīcā vai nodaļā (ārstēšanas ilgums līdz 10 dienām) | **560.22** | **469.97** | 315.79 | 74.45 | 68.84 | 10.89 |
| 5.5.18. | Hronisko pacientu aprūpes slimnīcā vai nodaļā (ārstēšanas ilgums virs 11 dienām) | **753.17** | **646.53** | 434.5 | 102.44 | 94.6 | 14.99 |

\*Tabulā izmantotie apzīmējumi:

*D – darba samaksa;*

*S – valsts sociālās apdrošināšanas obligātās iemaksas;*

*U – pieskaitāmās un netiešās ražošanas izmaksas (ar pacientu uzturēšanu saistītie izdevumi pakalpojumu apmaksai, riska maksājuma veikšanai, materiālu, energoresursu, ūdens un inventāra iegādei);*

*A – administratīvie izdevumi;*

* 1. DIENESTS par 2.tabulā noteiktajām iezīmēto pakalpojumu programmām maksā šī dokumenta 5. punktā noteiktajā kārtībā, papildus vērtējot IZPILDĪTĀJA sasniegto **procentuālo pacientu izpildes mērķa rādītāju** (noteikts atbilstošifaktiski ārstēto pacientu skaita tendencei periodā no 2017. - 2019. gadam), apjomā, kas nepārsniedz procentuālā pacientu izpildes mērķa rādītāja robežu, ievērojot šādus nosacījumus un **kompensācijas maksājuma tarifus**:

*2.tabula*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Pakalpojuma programmas nosaukums** | **Kompensācija tiek piemērota, ja faktiskā pacientu skaita izpilde pret plānoto ir** | **Viena pacienta ārstēšanas tarifs, EUR** | **Viena pacienta kompensācijas maksājuma tarifs, EUR** | **t.sk. tarifa D elements** | **t.sk. tarifa S elements** | **t.sk. tarifa U elements** | **t.sk. tarifa A elements** |
| 5.6.1. | Aortālā vārstuļa transkatetrāla implantācija (TAVI) | < 100% | **25 551.13** | **982.16** | 809.82 | 191.07 | 207.83 | 21.55 |
| 5.6.2. | Izgulējumu, tai skaitā komplicētu ar osteomielītu un ilgstoši nedzīstošu, hronisku ādas, mīksto audu čūlu (problēmbrūču) mikroķirurģiskā ārstēšanā | < 100% | **20 927.08** | **12 849.26** | 8 347.79 | 1 969.39 | 2 283.94 | 248.14 |
| 5.6.3. | Paliatīvā aprūpe | < 100% | **1080.36** | **1015.01** | 681.72 | 160.84 | 147.7 | 24.75 |
| 5.6.4. | Psihiatriskā palīdzība stacionārā - psihiatriskā palīdzība bērniem | ne vairāk kā 15% no iepriekšējā pārskata perioda fakstiskās izpildes | **1899.63** | **1766.34** | 1222.08 | 288.29 | 219.16 | 36.81 |
| 5.6.5. | Psihiatriskā palīdzība stacionārā, tai skaitā pēc tiesas lēmuma | ne vairāk kā 15% no iepriekšējā pārskata perioda fakstiskās izpildes | **2462.11** | **2288.69** | 1583.47 | 373.55 | 283.98 | 47.69 |

1. Vērtējot izmaksājamo kompensācijas maksājuma apmēru par plānveida stacionārajiem veselības aprūpes pakalpojumiem, DIENESTS ņem vērā arī IZPILDĪTĀJA sniegto dienas stacionāra pakalpojumu apjomu un saņemto samaksu par dienas stacionārā sniegtajiem pakalpojumiem. Ja kopējie ienākumi no dienas stacionāra, plānveida stacionāro veselības aprūpes pakalpojumu programmām un Covid-19 pacientu ārstēšanas (atbilstoši tarifu elementu pozīcijām) pārsniedz kopējos zaudējumus, tad kompensācijas maksājums netiek izmaksāts.
2. Ārstniecības iestādēm, kas atbilstoši MK 555 248. punktam tiek piesaistīta uz laiku sniegt stacionāros veselības aprūpes pakalpojumus, kompensācijas maksājums gatavības režīma nodrošināšanai par Covid 19 pacientu ārstēšanu tiek aprēķināts un izmaksāts atbilstoši līguma nosacījumiem.
3. Pārējie maksājumi, kas netiek minēti šajā dokumentā, tiek veikti atbilstoši Noteikumos un līgumā noteiktajam.
4. Par iepriekšējā ceturksnī noteikto kompensācijas maksājumu DIENESTS veic apmaksu ar manuālā akta palīdzību, manuālā akta apraksta sadaļā norādot iemeslu - kompensācijas maksājums. DIENESTS elektroniski informē IZPILDĪTĀJU par manuālā akta izveidošanu, nosūtot informāciju uz Līgumā norādīto e-pasta adresi.
5. IZPILDĪTĀJS ir tiesīgs no kompensācijas maksājuma veikt maksājumus tikai darba samaksai, valsts sociālās apdrošināšanas obligāto iemaksu, pieskaitāmo un netiešo ražošanas izmaksu un administratīvo izmaksu segšanai (ar pacientu uzturēšanu saistītie izdevumi pakalpojumu apmaksai, riska maksājuma veikšanai, materiālu, energoresursu, ūdens un inventāra iegādei). IZPILDĪTĀJS nav tiesīgs no kompensācijas maksājuma gatavības režīma nodrošināšanai gūt peļņu. IZPILDĪTĀJAM jāievēro Eiropas Savienības komercdarbības atbalsta politikas pamatprincipus, kas ir noteikti Līguma par Eiropas Savienības darbību 107. un 108.pantā. DIENESTAM ir tiesības kontrolēt piešķirtā kompensācijas maksājuma izlietojumu un atbilstību tā mērķim.
6. Ja IZPILDĪTĀJS no kompensācijas maksājuma gatavības režīma nodrošināšanai sedz darba samaksas izmaksas, tad darbiniekam var kompensēt atlīdzību līdz 75 procentiem no iepriekšējo sešu mēnešu vidējās atlīdzības apmēra, bet ne vairāk kā trīskāršā Centrālās statistikas pārvaldes oficiālajā statistikas paziņojumā publicēto valstī strādājošo iepriekšējā gada mēneša vidējās darba samaksas apmērā[[2]](#footnote-2).
7. IZPILDĪTĀJS aizpilda un iesniedz DIENESTĀ pārskatu par finansējuma izlietojumu ārstniecības iestādē: <https://www.vmnvd.gov.lv/lv/stacionariem>.

1. Ja iesniegums tiek iesniegts pēc norādītā termiņa , DIENESTAM ir tiesības to neizskatīt. [↑](#footnote-ref-1)
2. Centrālā statistikas pārvalde. Mēnešalgas apmēra noteikšana. Tiešsaistē: <https://www.csb.gov.lv/lv/statistika/statistikas-temas/socialie-procesi/darba-samaksa/menesalgas-apmera-noteiksana> [↑](#footnote-ref-2)